Document ID: /roh_data/filtered/fineweb-2-filterrobots_roh.jsonl.gz/48392

Tgutg è be ch'el n'ha bunamain betg pli temp da scriver sez en sia funcziun da manar. Il scriver sa tira sco in fil cotschen tras sia biografia. Sco magister ha el mussà a ses scolarins a scriver, «jau sarà stat ün magister ün pa caotic». Svelt haja el badà che scriver sez al interessa dapli, e baud ha el chattà la via en il schurnalissem local. «Mes interess per la lingua ed i tempi passati m'han lura manads a l'universitad», là ha el frequentà ses studi da rumantsch ed istorgia ed ha studegià, co ch'i vegniva scrit davart ils commembers da la Lia Naira.
Mes interess per la lingua ed i tempi passati m'han lura manads a l'universitad.
Tar RTR ha el scrit onns a la lunga per las ureglias e per ils egls, damai per il radio e per la televisiun, ed oz va prest mintga artitgel scrit per rumantsch sur ses pult. En discurs cun Anna Serarda Campell raquinta el da la sfida da chattar persunal che sa scriver rumantsch, da sia uffanza a Müstair sper il dazi e daco ch'el ha telefonà cun il trenader da ballape Lucien Favre.